**210128**

**Ренни Скотт. Екіншісі**

***«Келесі күні Иса Ғалилея аймағына бармақшы болды. Иса Філіпті тауып, оған: «Менің шәкіртім болып соңымнан ер», — деді.»***

***(Жохан 1:43)***

Ол, мектеп асханасында жиналатын елу мүшесі бар шағын қауымды басқаруды өз қолына алды. Бір жылдан кейін ол, сол жаққа, Угандалық бағушыны шақырды. Бағушы Исаның бес нан мен екі балық туралы әңгімесін айтып беріп, адамдарды қолдарынан келгеннің бәрін жасауға шақырды.

Осыдан кейін, осы қауымның диаконы - жексенбі күнгі таңертеңгі уақытты адамдарға көмек көрсетуге, қызмет етуге арнауды ұсынды. Сол кезде, Скотт ауыр күрсінді, өйткені бұл - оның барлық жалақысын жұмсау керек екендігін білдірді. Уақыт өте келе, Скотт пен оның әйелі Маргарет өздерінің өмір салтын өзгертуге шешім қабылдады: олар өздерінің мұқтаждықтарына шектеу қойып: «Бізде қажеттінің бәрі бар, бізге басқа ештеңе керек емес», - деді. Оларға түскен қаражаттың бәрі басқаларға берілді. Сөйтіп, елу адамнан тұратын шағын қауым, 1800-ден астам адам қатысатын қауымға айналды.

Біраз уақыттан кейін, Ренни Скотт жаңа мәселені шешуге кірісті: үйсіздерге қол жетімді баспана беруге көмектесті. Скотт: «Егер Иса Мәсіх бүгін келіп қалса, мен не істегім келетінін өзімнен сұрадым. Жауапты мен Матай жазған Ізгі Хабардың 24 және 25-тараулар арасында таптым. Мен өзімнің барлық дарынымды, қабілетімді - мұқтаж, ауру, кедей адамдарға көмектесуім үшін қолдануым керек.» - деді.

Исаның өмірінен алынған барлық мысалдар: «Менде қажеттінің бәрі бар, маған басқа ешнәрсе қажет емес» - деген қорытындыға келген кезде, өзгелердің мұқтаждықтарына қалай ғана немқұрайлы қарауға болады? Әлемдегі ең бай адамдардың бірі Нельсон Рокфеллерден, адам өзін қанағаттанған сезіну үшін оған қанша ақша қажет деген сұраққа, ол: «Сол адамда бар ақшасынан сәл артық», - деп жауап берді. Мұқтаждық пен ашкөздік арасындағы шекара шамалы, дегенмен де ол бар.